Publication: Magyar Közlöny
Issue: MK-2001-12 (Year: 2001, Number: 12)
Era: 1990-2004
Section: a 9/1998. (IV. 3.) KHVM rendelethez]
Paragraph Index: 94

(99)5. számú határozata Korrupció Elleni Államok Csoportjának (GRECO) felállításáról Belgium, Bulgária, Ciprus, Észtország, Finnország, Franciaország, Görögország, Írország, Izland, Litvánia, Luxemburg, Németország, Románia, Spanyolország, Svédország, Szlovákia, Szlovénia Miniszteri Bizottságba delegált képviselői; Meggyőződve arról, hogy a korrupció jelentős fenyegetést jelent a jogállamiságra, a demokráciára, az emberi jogokra, a tisztességre és a társadalmi igazságosságra, akadályozza a gazdasági fejlődést és veszélyezteti a társadalom demokratikus intézményeinek, valamint erkölcsi alapjainak stabilitását; Tudatában az államok közötti együttműködés segítése szükségességének a korrupció elleni küzdelem területén, ideértve annak kapcsolatait a szervezett bűnözéssel és a pénzmosással; Hangsúlyozva, hogy a korrupció elleni küzdelemben a sikeres stratégia az államok komoly kötelezettségvállalását kívánja meg, hogy egyesítsék erőfeszítéseiket, megosszák tapasztalataikat, és közös cselekményeket hajtsanak végre; Felismerve, hogy a közfigyelem felkeltése és az etikai értékek támogatása hatékony eszköze a korrupció megelőzésének; Tekintetbe véve az Európai Igazságügy-miniszterek XIX. konferenciájának ajánlásait (Málta 1994.); Figyelemmel az Európa Tanács Miniszteri Bizottsága által 1996-ban elfogadott korrupció elleni Akcióprogramra és ennek folyományaként a Korrupció Elleni Multidiszciplináris Csoport (GMC) munkájára; Figyelemmel az Európa Tanács és az Európai Bizottság (Phare program) közös projektjére a korrupció és a szervezett bűnözés elleni küzdelemről az átalakuló államokban („Octopus projekt”); Tekintettel az Európai Igazságügy-miniszterek XXI. konferenciáján (Prága, 1997.) elfogadott No.1. határozatra a korrupció és a szervezett bűnözés közötti kapcsolatokról; Tekintettel az Európa Tanács állam- és kormányfői

Source: https://magyarkozlony.hu/hivatalos-lapok/1d93e354f336ac1fbc8427746c66f41610d89721/dokumentumok/5356f1b2b140f17e195c657e80fbad103531b8ab/letoltes